

# Народно читалище “Пенчо Славейков 1983” гр. Бургас

# к/с “Славейков”, бл. 55,вх. 3-4, e-mail:slaveikov.4it\_bs@abv.bg, тел.056/ 860 902



**Програма ЗА ДЕЙНОСТ НА НАРОДНО ЧИТАЛИЩЕ**

**„Пенчо Славейков 1983“ – град Бургас за 2021 година**

 Читалище "Пенчо Славейков 1983" се намира на територията на жилищен комплекс „Славейков“ с население около 38 000 души. Работи за удовлетворяване потребностите на гражданите, свързани с развитие и обогатяване на културния живот, социалната, образователна и творческа дейност в населеното място. В читалището функционират: библиотека, музикална школа с класове пиано и китара, школа по рисуване, моделиране и керамика, клуб „Ваканция”, битов хор.

 Стремежът ни е НЧ „Пенчо Славейков 1983” да бъде разпознаваемо от общността като жив, активен център, който да съчетава традицията с новите идеи; център за знания, художествено творчество, информация и култура; добър партньор на държавната и местна власт - посредник между общността и нея.

1. ОСНОВНИ ЦЕЛИ на читалище „Пенчо Славейков 1983“:
2. Развитие и обогатяване на културния живот, социалната и образователната дейност в населеното място. Разширяване съдържателния и социалния обхват на читалищната дейност, за привличане на по-широк кръг хора от общността.
3. Разширяване на знанията на гражданите и приобщаването им към ценностите и постиженията на науката, изкуството и културата.

3. Възпитаване и утвърждаване на националното самосъзнание.

4. Осигуряване на достъп до информация, на по-добра и съвременна образователна, културна, социална и информационна среда.

5. Популяризиране и опазване на културно-историческото наследство и националните традиции.

6. Създаване на възможности за личностна изява

7. Поддържане на активно партньорство с общинската администрация, неправителствени организации, учебни заведения, други културни институти и бизнеса

**Читалището реализира тези цели със следните свои**

1. ДЕЙНОСТИ:

*Библиотечната дейност* е основна за НЧ «Пенчо Славейков 1983». Библиотеката е с фонд наброяващ около 33 600 библиотечни единици. Библиотечните процеси са автоматизирани от 2006 г. в три модула – обработка на книги, обслужване на читатели и каталози. Осигурява се свободен, неограничен и равен достъп до информацията. Обслужват се около 1200 читатели – деца, работници, специалисти и пенсионери.

Библиотечната дейност се осъществява чрез:

- Ежедневно проучване на читателските търсения и обзор на

предлагането на книжния пазар

- Комплектуване на новопостъпилата литература - в зависимост от читателските търсения и от профила на библиотеката

- Обработка и класиране

- Текущо поддържане на фонда: Организиране, прочистване, съхраняване и предоставяне за ползване

- Обслужване на читателите

- Масова работа в библиотеката

Първостепенна грижа е пълното удовлетворяване интересите на читателите ни, както със средства от бюджета, така и по програми. При обявяване на конкурсни сесии от МК ще бъдат изготвяни проекти за нова литература. Фондът ще се попълва ежемесечно, а прочистването му тече през цялата година. Търсим нови посоки за развиване на дейността на библиотеката най-вече в масовата работа. Поради пандемичната обстановка, конкурси, изложби, литературни игри, които предлагаме на нашите ползватели, литературния и традиционния календар ще бъдат изместени в интернет пространството доколкото е възможно. При отпадане на мерките имаме готовност да насочим усилията си за организиране на детски празници, свързани с книгата и за поощряване на четенето, конкурси, дискусии и лекции, представяния на книги, срещи с автори, литературни матинета, мултимедийни презентации, свързани със събития, празници, автори, книги.

През 2021 г. е необходимо да бъдат заделени средства за постепенна смяна на обзавеждане, подобряване на средата в библиотека и хранилище – малки ремонти и подобрения, свързани с енергийната ефективност.

*Художествено творческа дейност*

Към читалището работят: музикална школа с класове пиано и китара, школа по рисуване, моделиране и керамика, битов хор, клуб „Ваканция“.

Предвиждаме хор „Самодивски огън“ да провежда своите репетиции веднъж седмично. Да участва в читалищни инициативи и такива, провеждани от други организации, да се включва в надпявания и събори през 2021 г. като, разбира се, се съобразяваме с епидемичната обстановка.Организират се чествания, свързани с традиционния календар.

Имаме готовност да стартираме театрално студио, литературен клуб, вокална група и клас акордеон към музикалната школа. Водени са разговори с преподаватели, налице са и помещения, в които да се водят заниманията.

През 2021 г. работата в музикалната школа ще се обезпечава частично от бюджета и частично от таксите. Във връзка с разделянето на двата класа на музикалната школа в отделни помещения е необходимо да се предприемат ремонтни работи и обзавеждане за постигане на най-удобна среда.

Школата по рисуване, моделиране и керамика ще провежда своите занимания с деца и възрастни веднъж седмично по два учебни часа. Участва в различни общински мероприятия и прояви, организирани от читалището.

*Културно-образователна дейност*

През 2020 г. бяхме партньори по проект „Про Предизвикателството” на Националната програма за младежта и организация ПРО. През 2021 година отново ще бъдем отворени за партньорства с организации, фирми, колеги. Следим и за подходящи за читалището програми.

*Културната дейност* на читалището през 2021 година: усилията ни ще бъдат насочени към прояви на открито и такива в електронна среда. Двата големи концерта на открито, които традиционно провеждаме за жителите на комплекса и намират място в културния календар на Община Бургас, ще останат в нашия план. Останалата част от културните прояви, които най-общо разделяме за деца и възрастни ще провеждаме в зависимост от положението към дадения момент – в движение ще трябва да решаваме дали ще е пред публика, в електронното пространство или по друг дистанционен способ.

За деца:

* Детски празници
* Изложби, конкурси
* Дискусии и лекции
* Представяния на книги, срещи с автори
* Мултимедийни презентации, свързани със събития, празници, автори, книги

За възрастни:

* Творчески матинета
* Литературни вечери – представяния на книги, срещи с автори, четения
* Изложби

Вестник «Славейково слово» продължава да се подготвя ежемесечно и да се предоставя на нашите ползватели.